Правительствэм и УнафэщIыр текIащ
Хьэсанэ Р. ТI. и IуэхукIэ
Къэбэрдей-Балъкъэр
Республикэм и Iэтащхьэм и Указ
1. «Къэбэрдей-Балъкъэр Республикэм и Правительствэм и IуэхукIэ» 1999 гъэм мазаем и 20-м къащта Къэбэрдей-Балъкъэр Республикэм и Закон №5-РЗ-м и 7-нэ статьям и Iыхьэ 1-м ипкъ иткIэ Хьэсанэ Руслан ТIалэ и къуэм Къэбэрдей-Балъкъэр Республикэм и Правительствэм и УнафэщIым и къулыкъур щхьэщыхын.
2. Къэбэрдей-Балъкъэр Республикэм и Правительствэм и УнафэщIым и къалэнхэр пIалъэкIэ игъэзэщIэну и ипщэ илъхьэн Къэбэрдей-Балъкъэр Республикэм и Правительствэм и УнафэщIым и япэ къуэдзэ Марьяш Иринэ Евгений и пхъум.
3. Мы Указым къару егъуэт Iэ щыщIэздза махуэм щегъэжьауэ.
Къэбэрдей-Балъкъэр Республикэм и
Iэтащхьэ Къанокъуэ Арсен
Налшык къалэ
2013 гъэм фокIадэм и 3-м
№137-УГ
И къулыкъум трагъэкIащ КъБР-м и Правительствэм и УнафэщI Хьэсанэ Руслан. Абы и къалэнхэр игъэзэщIэну и пщэ иралъхьащ республикэм и Правительствэм и УнафэщIым и япэ къуэдзэ Марьяш Иринэ. Правительствэм хэт адрей псори я къулыкъухэм къыпэрынащ.
«Къэбэрдей-Балъкъэр Республикэм и Конституцэм халъхьэ зэхъуэкIыныгъэхэм ятеухуауэ», «Къэбэрдей-Балъкъэр Республикэм и Правительствэм и IуэхукIэ» Къэбэрдей-Балъкъэр Республикэм и Законым зэхъуэкIыныгъэхэмрэ дэщIыгъужыныгъэхэмрэ хэлъхьэным теухуауэ» законхэм халъхьа зэхъуэкIыныгъэхэм япкъ иткIэ, Правительствэм и УнафэщIыр и къулыкъум зэрытекIым кърикIуэркъым зэрыщыту Правительствэр текIыныр.
КъБР-м и Iэтащхьэмрэ
Правительствэмрэ я пресс-IуэхущIапIэ.
